CELEX: 32009D0126
Language: fi
Date: 2009-02-13 00:00:00
Title: 2009/126/EY: Komission päätös, tehty 13 päivänä helmikuuta 2009 , yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2009 (tiedoksiannettu numerolla K(2009) 801)

14.2.2009   
            
            
               FI
            
            
               Euroopan unionin virallinen lehti
            
            
               L 44/79
            
         
      KOMISSION PÄÄTÖS,
   tehty 13 päivänä helmikuuta 2009,
   yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2009
   (tiedoksiannettu numerolla K(2009) 801)
   (Ainoastaan ranskankielinen teksti on todistusvoimainen)
   (2009/126/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 17 artiklan 3 kohdan ensimmäisen alakohdan ensimmäisen virkkeen,
   sekä katsoo seuraavaa:
   
               (1)
            
            
               Ranskan merentakaisten departementtien maataloustuotannon olosuhteet edellyttävät erityistoimenpiteitä kasvintuotannossa. Toimenpiteisiin kuuluu kalliita kasvinterveydellisiä toimenpiteitä.
            
         
               (2)
            
            
               Yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 10 päivänä syyskuuta 2007 tehdyssä komission päätöksessä 2007/609/EY (2) määritellään sellaiset kasveille ja kasvituotteille haitallisten organismien torjuntaohjelmiin liittyvät toimenpiteet Ranskan merentakaisissa departementeissa sekä Azoreilla ja Madeiralla, joille voidaan myöntää yhteisön rahoitusta.
            
         
               (3)
            
            
               Ranskan viranomaiset ovat esittäneet komissiolle kasvinterveydelliset toimenpiteet sisältävän ohjelman Ranskan merentakaisissa departementeissa vuodeksi 2009. Ohjelmassa täsmennetään asetetut tavoitteet, odotetut suoritteet, toteutettavat toimet sekä niiden kesto ja kustannukset, jotta yhteisö voi mahdollisesti osallistua niiden rahoitukseen. Ohjelmaan sisältyvät toimenpiteet täyttävät päätöksen 2007/609/EY vaatimukset.
            
         
               (4)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (3) 3 artiklan 2 kohdan a alakohdan mukaisesti kasvien terveyttä koskevat toimet rahoitetaan Euroopan maatalouden tukirahastosta. Näiden toimien varainhoidon valvontaan sovelletaan kyseisen asetuksen 9, 36 ja 37 artiklaa.
            
         
               (5)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään Ranskalle myönnettävä yhteisön rahoitusosuus kasveille ja kasvituotteille haitallisten organismien viralliseen torjuntaohjelmaan Ranskan merentakaisissa departementeissa vuodeksi 2009, sellaisena kuin ohjelma on määritetty liitteessä olevassa A osassa.
   Rahoitusosuus on enintään 60 prosenttia tukikelpoisista kokonaiskustannuksista, sellaisina kuin ne vahvistetaan liitteessä olevassa B osassa, ja enintään 246 660 euroa (ilman arvonlisäveroa).
   2 artikla
   1.   Ranskalle maksetaan 100 000 euron suuruinen ennakko 60 päivän kuluessa siitä, kun Ranskalta on saatu maksupyyntö.
   2.   Yhteisön rahoitusosuuden loppuerä maksetaan edellyttäen, että lopullinen täytäntöönpanokertomus toimitetaan komissiolle sähköisessä muodossa viimeistään 15 päivänä maaliskuuta 2010.
   Kertomuksen on sisällettävä seuraavaa:
   
               a)
            
            
               lyhyt tekninen arvio koko ohjelmasta, mukaan luettuina aineellisten ja laadullisten tavoitteiden toteutumisaste ja saavutettu edistys, sekä arvio välittömästä kasvinterveydellisestä ja taloudellisesta vaikutuksesta, sekä
            
         
               b)
            
            
               kustannusselvitys, josta käyvät ilmi osaohjelmittain ja toimenpiteittäin eritellyt toteutuneet menot.
            
         3.   Mitä tulee liitteessä olevassa B osassa vahvistettuun ohjeelliseen budjettierittelyyn, Ranska voi mukauttaa rahoitusta samaan osaohjelmaan kuuluvien eri toimenpiteiden välillä enintään 15 prosenttia yhteisön osuudesta kyseiseen osaohjelmaan edellyttäen, että ohjelmassa vahvistettujen tukikelpoisten kustannusten kokonaismäärää ei ylitetä eikä ohjelman päätavoitteita vaaranneta.
   Ranskan on ilmoitettava komissiolle kaikista tehdyistä mukautuksista.
   3 artikla
   Tätä päätöstä sovelletaan 1 päivästä tammikuuta 2009.
   4 artikla
   Tämä päätös on osoitettu Ranskan tasavallalle.
   
      Tehty Brysselissä 13 päivänä helmikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 42, 14.2.2006, s. 1.
   
      (2)  EUVL L 242, 15.9.2007, s. 20.
   
      (3)  EUVL L 209, 11.8.2005, s. 1.
   
      LIITE
      OHJELMA JA OHJEELLINEN BUDJETTIERITTELY VUODEKSI 2009
      A   osa
      OHJELMA
      Ohjelma sisältää neljä osaohjelmaa:
      
                  1)
               
               
                  Merentakaisten departementtien välinen osaohjelma:
                  
                              a)
                           
                           
                              Toimenpide 1.1: kvantitatiiviseen polymeraasiketjureaktioon (PCR) perustuvien menetelmien kehittäminen haitallisten organismien havaitsemiseksi;
                           
                        
                              b)
                           
                           
                              Toimenpide 1.2: tuki sitruspuun kasviaineksen siirroille;
                           
                        
            
                  2)
               
               
                  Martiniquen departementin osaohjelma:
                  
                              a)
                           
                           
                              Toimenpide 2.1: kasvien terveyttä koskevat selvitykset ja välineiden järjestäminen kasvinterveyskysymysten yhdennettyä hallinnointia varten;
                           
                        
            
                  3)
               
               
                  Guyanan departementin osaohjelma:
                  
                              a)
                           
                           
                              Toimenpide 3.1: riisintuotantoa varten perustetun maatalousalan kasvinterveyttä koskevan varoitusjärjestelmän hallinnointi;
                           
                        
            
                  4)
               
               
                  Guadeloupen departementin osaohjelma:
                  
                              a)
                           
                           
                              Toimenpide 4.1: hedelmäkärpästen valvontaverkon hallinnointi;
                           
                        
                              b)
                           
                           
                              Toimenpide 4.2: haitallisten organismien kulkeutumiseen matkailijoiden mukana liittyvän riskin hallinta.
                           
                        
            B   osa
      OHJEELLINEN BUDJETTIERITTELY
      
                  (EUROINA ja odotettavissa olevat suoritteet)
               
            
                  Osaohjelmat
               
               
                  Suoritteet
                  (S: palvelu, R: tutkimus)
               
               
                  Tukikelpoiset menot
               
               
                  Kansallinen rahoitusosuus
               
               
                  EY:n rahoitusosuus
               
            
                  Merentakaisten departementtien välinen osaohjelma
               
            
                  Toimenpide 1.1
               
               
                  Kvantitatiivinen PCR (R)
               
               
                  120 000
               
               
                  48 000
               
               
                  72 000
               
            
                  Toimenpide 1.2
               
               
                  Sitruspuun kasviainesta koskeva tutkimus (R)
               
               
                  50 000
               
               
                  20 000
               
               
                  30 000
               
            
                  Välisumma
               
               
                   
               
               
                  170 000
               
               
                  68 000
               
               
                  102 000
               
            
                  Martinique
               
            
                  Toimenpide 2.1
               
               
                  Kasvien terveyttä koskevat selvitykset ja uudet haitallisten organismien torjuntamenetelmät
               
               
                  95 600
               
               
                  38 240
               
               
                  57 360
               
            
                  Välisumma
               
               
                   
               
               
                  95 600
               
               
                  38 240
               
               
                  57 360
               
            
                  Guyana
               
            
                  Toimenpide 3.1
               
               
                  Maatalousalan kasvinterveyttä koskevan varoitusjärjestelmän hallinnointi (S)
               
               
                  112 000
               
               
                  44 800
               
               
                  67 200
               
            
                  Välisumma
               
               
                   
               
               
                  112 000
               
               
                  44 800
               
               
                  67 200
               
            
                  Guadeloupe
               
            
                  Toimenpide 4.1
               
               
                  Hedelmäkärpästen valvontaverkon hallinnointi (S)
               
               
                  18 500
               
               
                  7 400
               
               
                  11 100
               
            
                  Toimenpide 4.2
               
               
                  Tiedottaminen yleisölle haitallisten organismien kulkeutumiseen liittyvästä riskistä (S)
               
               
                  15 000
               
               
                  6 000
               
               
                  9 000
               
            
                  Välisumma
               
               
                   
               
               
                  33 500
               
               
                  13 400
               
               
                  20 100
               
            
                  Yhteensä
               
               
                   
               
               
                  411 100
               
               
                  164 440
               
               
                  246 660